**GERAS, s.r.o., Ružová 33, 971 01 Prievidza**

Nitra, 19.4.2020

Vec: **Výzva na predloženie ponuky**

GERAS, s.r.o., ako obstrávateľ v zmysle § 8 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky na nižšie špecifikovaný predmet zákazky

**„Inovácia výrobného procesu“**

1. **Identifikácia obstarávateľa:**

**Obstarávateľ v zmysle § 8 ods. 1 písmeno b) ZVO:**

**Názov obstarávateľa: GERAS, s.r.o.**

Sídlo: Ružová 33, 971 01 Prievidza

Štatutárny zástupca: Ing. Jana Žemberová, konateľka

IČO: 36 346 128

DIČ: 2022034652

IČ DPH: SK2022034652

Tel.: +421 903 250 811

E-mail: [info@gerassro.sk](mailto:info@gerassro.sk)

Internetová stránka: <https://gerassro.sk/>

1. **Miesto predloženia/doručenia ponuky:** e-mailom na [vo2@prounion.sk](mailto:vo2@prounion.sk) alebo [gero@prounion.sk](mailto:gero@prounion.sk)
2. **Kontaktná osoba na prevzatie ponuky:** Ing. Andrej Gero, +421 904 111 456, vo2@prounion.sk
3. **Predmet obstarávania:** Ultrazvuková rezačka zákuskov a špirálový hnetač s preklápaním na stôl, tovar
4. **Typ zmluvy, ktorá bude výsledkom obstarávania:** Kúpna zmluva
5. **Podrobný opis predmetu zákazky (predmetu obstarávania):**  predmetom zákazky je nákup ultrazvukovej rezačky zákuskov a špirálového hnetača s preklápaním na stôl. Technológie musia spĺňať parametre uvedené v Prílohe č. 1 Formulár cenovej ponuky.
6. **Predpokladaná hodnota zákazky:** bude určená v rámci tohto prieskumu trhu. Očakávaná hodnota zákazky je do 89 800 EUR bez DPH
7. **Miesto a termín dodania predmetu zákazky:** GERAS, s.r.o., Chrenovec-Brusno 682, 972 32 Chrenovec-Brusno, do 4 mesiacov od nadobudnutia účinnosti Kúpnej zmluvy
8. **Lehoty na dodanie alebo dokončenie predmetu zákazky alebo trvanie zmluvy:** do 4 mesiacov od nadobudnutia účinnosti Kúpnej zmluvy
9. **Súťažné podklady k výzve na predloženie cenovej ponuky:** Neuplatňuje sa, všetky potrebné informácie sú obsiahnuté v tejto výzve
10. **Financovanie predmetu zákazky:** Operačný program Integrovaná infraštruktúra a vlastné zdroje obstarávateľa
11. **Lehota na predloženie ponuky:** 27.4.2021 10:00
12. **Podmienky účasti:** Uchádzač musí byť oprávnený dodávať predmet zákazky (verejný obstarávateľ overuje priamo v elektronických registroch) a uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (verejný obstarávateľ overuje priamo v elektronickom registri na [www.uvo.gov.sk](http://www.uvo.gov.sk)).
13. **Spôsob predloženia ponuky:** Uchádzač predloží ponuku e-mailom na adresu [vo2@prounion.sk](mailto:vo2@prounion.sk) alebo [gero@prounion.sk](mailto:gero@prounion.sk) v lehote na predkladanie ponúk, rozhodujúci je termín doručenia ponuky. Ponuka musí byť vo forme podľa bodu 15 tejto Výzvy.
14. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** Jediným kritériom na vyhodnotenie ponúk jenajnižšia cena za dodanie predmetu zákazky v EUR bez DPH. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky. Úspešnosť uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v eurách bez DPH, uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie predmetu zákazky najnižšiu cenu.
15. **Pokyny na zostavenie ponuky:** ponuky sa predkadajú e-mailom na adresu [vo2@prounion.sk](mailto:vo2@prounion.sk) alebo [gero@prounion.sk](mailto:gero@prounion.sk) s heslom: „SÚŤAŽ GERAS“, ktoré je potrebné uviesť v predmete e-mailovej správy. Ponuka sa predkladá v slovenskom jazyku. Ponuky sa predkladajú iba na celý predmet zákazky a zároveň požadujeme, aby ponuka obsahovala nasledovné doklady a údaje:

**Návrh uchádzača na plnenie kritéria na vyhodnotenie ponúk – s uvedením ceny v EUR bez DPH v zmysle priloženého Formuláru cenovej ponuky (príloha č. 1 tejto Výzvy) vrátane kompletne vyplnených údajov uchádzača. Potrebné je vyplniť všetky vyžltené polia. Dokumenty sa predkladajú ako naskenované dokumenty s podpisom a pečiatkou uchádzača**

1. **Otváranie ponúk:** 27.4.2021 11:00
2. **Postup pri otváraní ponúk:** Verejný obstarávateľ zostaví poradie platných ponúk, do úvahy bude braná cena bez DPH za celý predmet zákazky. Ponuka s najnižšou cenou bude vyhodnotená ako víťazná. Ak sa do vyhodnocovania dostane iba jedna ponuka, poradie sa nestanovuje. Ako platná ponuka bude akceptovaná iba ponuka spĺňajúca všetky vyžadované náležitosti. Otváranie ponúk je neverejné. Podmienky účasti podľa bodu 13 overí verejný obstarávateľ v elektronických registroch.
3. **Lehota viazanosti ponúk**: 31.12.2021
4. **Osoby určené pre styk so záujemcami a uchádzačmi:** Ing. Andrej Gero**,** [vo2@prounion.sk](mailto:vo2@prounion.sk), +421 904 111 456
5. **Ďalšie informácie verejného obstarávateľa:**

Úspešný uchádzač bude vyzvaný na podpis Kúpnej zmluvy. Návrh Zmluvy podľa bodu 5 tejto výzvy je prílohou tejto výzvy.

..........................................................

*Ing. Andrej Gero*

*poverená osoba*

**Prílohy:**

Príloha č. 1 Formulár cenovej ponuky

Príloha č. 2 Návrh Kúpnej zmluvy

**Príloha č. 1: Formulár cenovej ponuky**

**CENOVÁ PONUKA**

**Predmet zákazky: „*Inovácia výrobného procesu*“**

|  |  |
| --- | --- |
| **Názov uchádzača:** |  |
| **Adresa sídla:** |  |
| **IČO:** |  |
| **Kontakt (meno a priezvisko zodpovednej osoby, telefónne číslo, e-mail):** |  |

Týmto potvrdzujeme, že nami ponúkané zariadenie má na základe technického listu výrobcu nasledujúce parametre a spĺňa požadované parametre a sme schopní ho dodať:

|  |  |  |  |  |  |
| --- | --- | --- | --- | --- | --- |
| **Názov časti predmetu obstarávania** | **Výrobca / Obchodný názov** | **Typ** | **Požadované charakteristiky a parametre** | **Cena v EUR bez DPH** | **Popis parametrov (uchádzač uvedie presné parameter navrhovaného zariadenia)** |
| **Ultrazvuková rezačka zákuskov** |  |  | Ultrazvuková rezačka zákuskov je zariadenie na rezanie potravín. Predstavuje novú generáciu ekonomických ultrazvukových zariadení na spracovanie potravín. Zariadenie má širokú škálu rezacích režimov. Operátor obsluhujúci dotykovú obrazovku má možnosť vybrať najvhodnejší režim rezania. Dokáže spracovať rôzne druhy potravín. Zariadenie je schopné rezať rôzne tvary: obdĺžnikové, okrúhle, plátky, rezané rolády, obdĺžnikové násobky, rezaný trojuholník. Zariadenie má maximálnu ochranu osobnej bezpečnosti obsluhy. Ako ochrana v procese rezania, pri ľudskom zásahu, slúži bezpečnostná mriežka, pri jej narušení zariadenie okamžite zastaví rezanie. Ultrazvukové rezanie nevyvíja tlak na rezaný produkt, čím nepoškodí jeho štruktúru. Ultrazvukovým rezaním sa zabezpečí jemný a čistý rez. Plne automatické rezanie podľa nastavených parametrov. Kompaktné rozmery, ľahká manipulácia a ovládanie.   * Typ zariadenia: Ultrazvuková rezačka zákuskov * Rozmery (hĺbka x šírka x výška) minimálne 1150 x 1400x 1800 mm * Váha v rozmedzí od 400 do 600 kg * Rozmery rezania minimálne 750x450 mm * Výška výrobku minimálne 80 mm * Napätie minimálne 220 V * Príkon od 6 kW * Minimálne 3 nože s rozmermi 300mm, 300mm, 200mm * Prevedenie: rám 304 nerez a opláštenie 304 nerez * Čistenie noža: voda + ultrazvuk * Automatické čistenie noža * Možnosť rezu vo forme * Kontrolný systém noža: Servo motor * Pripojenie na vzduch * Obsahuje automatický dopravník na vkladanie a vyberanie výrobku * Bezpečnostná ochrana prostredníctvom svetelnej laserovej clony * Ovládanie dotykovým panelom v slovenskom jazyku * Zabudovaný elektrický box * Šesť osový kontrolný systém * Automatická kontrola frekvencie |  | Ultrazvuková rezačka zákuskov je zariadenie na rezanie potravín. Predstavuje novú generáciu ekonomických ultrazvukových zariadení na spracovanie potravín. Zariadenie má širokú škálu rezacích režimov. Operátor obsluhujúci dotykovú obrazovku má možnosť vybrať najvhodnejší režim rezania. Dokáže spracovať rôzne druhy potravín. Zariadenie je schopné rezať rôzne tvary: obdĺžnikové, okrúhle, plátky, rezané rolády, obdĺžnikové násobky, rezaný trojuholník. Zariadenie má maximálnu ochranu osobnej bezpečnosti obsluhy. Ako ochrana v procese rezania, pri ľudskom zásahu, slúži bezpečnostná mriežka, pri jej narušení zariadenie okamžite zastaví rezanie. Ultrazvukové rezanie nevyvíja tlak na rezaný produkt, čím nepoškodí jeho štruktúru. Ultrazvukovým rezaním sa zabezpečí jemný a čistý rez. Plne automatické rezanie podľa nastavených parametrov. Kompaktné rozmery, ľahká manipulácia a ovládanie.   * Typ zariadenia: Ultrazvuková rezačka zákuskov * Rozmery (hĺbka x šírka x výška) (...) x (...) x (...) mm * Váha (...) kg * Rozmery rezania (...)x(...) mm * Výška výrobku (...) mm * Napätie (...) V * Príkon (...) kW * (...) nože s rozmermi (...)mm, (...)mm, (...)mm * Prevedenie: rám 304 nerez a opláštenie 304 nerez * Čistenie noža: voda + ultrazvuk * Automatické čistenie noža * Možnosť rezu vo forme * Kontrolný systém noža: Servo motor * Pripojenie na vzduch * Obsahuje automatický dopravník na vkladanie a vyberanie výrobku * Bezpečnostná ochrana prostredníctvom svetelnej laserovej clony * Ovládanie dotykovým panelom v slovenskom jazyku * Zabudovaný elektrický box * Šesť osový kontrolný systém * Automatická kontrola frekvencie |

|  |  |  |  |  |  |
| --- | --- | --- | --- | --- | --- |
| **Špirálový hnetač s preklápaním na stôl** |  |  | Špirálový hnetač na cesto obsahuje systém kompletného vyklopenia vymieseného cesta na pracovnú plochu, ktoré je v krátkom čase pripravené na ďalšie spracovanie. Hnetač obsahuje pevnú diežu, ktorú možno ovládať rôznymi rýchlosťami, špirálu a stredový nôž pre lepšie a kvalitnejšie prevzdušnenie cesta v krátkom čase.     * Obsahuje minimálne 2 ks časovačov * Kapacita cesta od 10 do 160 kg * Kapacita múky od 6 do100 kg * Kapacita dieže od 260 litrov * Príkon: minimálne 7,4 kw * Minimálna výška vyklápania 1280 mm * Minimálny rozmer ( hĺbka x šírka x výška): 1580 x 1320 1550 mm * Celková výška s preklopením minimálne 2350 mm * Celková váha v rozmedzí od 1200 do 1400 kg * Obsahuje automatické prepínanie rýchlostí * Obsahuje stredový nôž * Obsahuje hydraulický systém preklápania |  | Špirálový hnetač na cesto obsahuje systém kompletného vyklopenia vymieseného cesta na pracovnú plochu, ktoré je v krátkom čase pripravené na ďalšie spracovanie. Hnetač obsahuje pevnú diežu, ktorú možno ovládať rôznymi rýchlosťami, špirálu a stredový nôž pre lepšie a kvalitnejšie prevzdušnenie cesta v krátkom čase.     * Obsahuje (...) ks časovačov * Kapacita cesta od (...) do (...) kg * Kapacita múky od (...) do (...) kg * Kapacita dieže od (...) litrov * Príkon: (...) kw * Výška vyklápania (...) mm * Rozmer ( hĺbka x šírka x výška): (...) x (...) x (...) mm * Celková výška s preklopením (...) mm * Celková váha (...) kg * Obsahuje automatické prepínanie rýchlostí * Obsahuje stredový nôž * Obsahuje hydraulický systém preklápania |
| **Spolu** | - | - | - |  | - |

Týmto potvrdzujem a čestne prehlasujem, že vypracovaná cenová ponuka zodpovedá cenám obvyklým v danom mieste a čase.

|  |  |
| --- | --- |
| Miesto podpisu: |  |
| Dátum podpisu: |  |
| Meno a priezvisko osoby oprávnenej konať za uchádzača: |  |
| Podpis a pečiatka: |  |

**KÚPNA ZMLUVA**

uzatvorená podľa ustanovení § 409 a nasledujúcich Zákona číslo 513/1991 Zb. v znení neskorších predpisov a Zákona číslo 254/1998 Z. z. v platnom znení

**číslo zmluvy:**

IDENTIFIKÁCIA ZMLUVNÝCH STRÁN

**Objednávateľ**

Názov **: GERAS, s.r.o.**

Sídlo : Ružová 33, 971 01 Prievidza

zastúpený : **Ing. Jana Žemberová**, konateľka

IČO : 36 346 128

DIČ : 2022034652

IČ DPH : SK2022034652

Tel. : +421 903 250 811

E-mail : [info@gerassro.sk](mailto:info@gerassro.sk)

Právna forma : spoločnosť s ručením obmedzeným

(ďalej len „objednávateľ")

a

**Dodávateľ (skupina dodávateľov):**

Názov :

Sídlo :

zastúpený :

IČO :

DIČ :

IČ DPH :

Bankové spojenie :

Číslo účtu IBAN :

Tel :

E-mail :

Označenie registra :

Dodávateľ je platca DPH

Zapísaný v OR OS ......., odd. ....., vl.č. ........

(ďalej len „Dodávateľ“)

**1. PREAMBULA**

* 1. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne a zaväzujú sa vzájomne bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Zmluvné strany sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
  2. Zmluvné strany vyhlasujú, že sú spôsobilé na právne úkony v plnej miere a prejavujú vôľu uzavrieť Kúpnu zmluvu v nasledovnom znení.
  3. Dodávateľ prehlasuje, že vzal na vedomie ciele a potreby objednávateľa, bol oboznámený s jeho požiadavkami.

1. **PREDMET PLNENIA ZMLUVY**
   1. Podkladmi pre uzavretie tejto zmluvy je:
      1. dokumentácia súťaže konanej Objednávateľom,
      2. ponuka Dodávateľa zo dňa ……. (príloha č. 9.1).
   2. Predmetom plnenia zmluvy je dodávka tovarov a zariadení, podľa definície v ponuke Dodávateľa podľa bodu 2.1.2. tejto zmluvy, v prípade zariadení je súčasťou dodávky aj ich dodanie, montáž a zapojenie, inštalácia, inštalácia a spustenie software, zaškolenie obsluhy a uvedenie do prevádzky.
   3. Dodávateľ sa zaväzuje vykonávať záručný servis do 12 mesiacov od uskutočnenia dodávky. Na servisný zásah nastúpia pracovníci Dodávateľa resp. zmluvný partner Dodávateľa najneskôr do 48 hodín odo dňa oznámenia objednávateľa, že takýto zásah požaduje, odstránenie závady je Dodávateľ povinný vykonať do 72 hodín od nástupu na servisný zásah. Počas nefunkčnosti technológie je Dodávateľ povinný zabezpečiť náhradnú technológiu s porovnateľnými parametrami a v porovnateľnej kvalite.
   4. Dodávateľ vyhlasuje, že v čase uzatvorenia tejto zmluvy je oprávnený a odborne spôsobilý dodávať tovar podľa tejto zmluvy.
   5. Dodávateľ dodá predmet zmluvy, za podmienok dohodnutých v tejto zmluve a objednávateľ sa zaväzuje za riadne dodaný tovar zaplatiť dohodnutú cenu podľa pravidiel uvedených v článku 4. tejto zmluvy.
2. **ČAS, TERMÍNY, MIESTO A PODMIENKY DODANIA**
   1. Predmet zmluvy bude dodaný najneskôr do 4 mesiacov od nadobudnutia účinnosti zmluvy.
   2. Miestom dodania je GERAS, s.r.o., Chrenovec-Brusno 682, 972 32 Chrenovec-Brusno.

* 1. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len vyššia moc).
  2. Spolu s predmetom plnenia zmluvy odovzdá Dodávateľ Objednávateľovi všetky dokumenty, záručné listy, návody na použitie, servisné podmienky.

1. **ZMLUVNÁ CENA, PLATOBNÉ PODMIENKY**

# Cena za predmet zmluvy v rozsahu podľa článku 2. tejto zmluvy je stanovená dohodou zmluvných strán v zmysle zák. č. 18/1996 Z.z. o cenách v platnom znení a je spracovaná na základe podstatných kvalitatívnych a dodacích podmienok určených v  súťažných podkladoch Objednávateľa, premietnutých v  ponuke Dodávateľa zo dňa ............, so zaokrúhľovaním na dve desatinné miesta, ktorý tvorí prílohu číslo 9.1 tejto zmluvy a bol súčasťou predloženej ponuky. Je to celková cena podľa tejto zmluvy vo výške:

|  |  |  |
| --- | --- | --- |
| **Názov predmetu** | **Množstvo** | **Cena v EUR bez DPH** |
| **Inovácia výrobného procesu** | 1 kmpl |  |

# DPH bude účtovať Dodávateľ podľa platných predpisov v deň vyhotovenia daňového dokladu – faktúry.

# Cenu za predmet tejto zmluvy uhradí objednávateľ na základe faktúr, ktorú vystaví Dodávateľ po dodaní predmetu zmluvy. V tomto zmysle musia faktúry obsahovať náležitosti faktúry ako daňového dokladu a cenu, označenie povinnej a oprávnenej osoby, adresu, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť fakturovaná suma, označenie predmetu zmluvy, kód projektu, odtlačok pečiatky a podpis oprávnenej osoby. Dodávateľ je oprávnený dodávať jednotlivé tovary aj postupne a fakturovať ich v zmysle tejto Kúpnej zmluvy.

* 1. Povinnou prílohou faktúry je dodací list, ktorý obsahuje dátum a miesto dodania predmetu zmluvy, označenie osoby, ktorá predmet projektu odovzdala a jej podpisový záznam a označenie osoby, ktorá predmet projektu prijala a jej podpisový záznam, kód projektu.
  2. Splatnosť faktúry je na základe dohody oboch zmluvných strán stanovená do 60 dní od dátumu doručenia faktúry spolu s odsúhlasenými prílohami Objednávateľovi, ak sa strany nedohodnú písomne inak.

1. **VLASTNÍCKE PRÁVO K PREDMETU ZMLUVY**
2. Vlastnícke právo k predmetu zmluvy prechádza na Objednávateľa úplným dodaním časti predmetu zákazky (predmetu zmluvy), t.j. nadobudnutie vlastníckeho práva ku každej jednotlivej časti predmetu zákazky (t.j. technológiám, súboru technológií) prechádza na Objednávateľa až úplným dodaním technológie alebo súboru technológií, ak tvoria logicky jeden technologický celok.
3. **ZODPOVEDNOSŤ ZA ŠKODU A VADY**
   1. Nebezpečenstvo náhodnej skazy a náhodného zhoršenia predmetu zmluvy prechádza na Objednávateľa odovzdaním predmetu zmluvy. Dodávateľ znáša akékoľvek nebezpečenstvo škody na predmete zmluvy do doby, kým ho Objednávateľ od Dodávateľa neprevezme.
4. **RIEŠENIE SPOROV**
   1. Zmluvné strany sa zaväzujú riešiť prípadné spory vyplývajúce z tejto Kúpnej zmluvy prednostne formou dohody (zmieru) prostredníctvom svojich zástupcov.
   2. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie súd.
   3. Spory zmluvných strán neoprávňujú Dodávateľa zastaviť plnenie predmetu zmluvy.
5. **ZÁVEREČNÉ USTANOVENIA**
   1. Práva a záväzky z tejto Kúpnej zmluvy prechádzajú na právnych zástupcov zmluvných strán.
   2. Dodávateľ sa zaväzuje strpieť výkon kontroly/auditu/overovania súvisiaceho s dodávkou predmetu zmluvy kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej s poskytovateľom nenávratného finančného príspevku (NFP), a to oprávnenými osobami v zmysle Zmluvy o poskytnutí nenávratného finančného príspevku uzatvorenej medzi Ministerstvom hospodárstva SR a Objednávateľom pre predmet zmluvy a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
6. Poskytovateľ a ním poverené osoby,
7. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
8. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
9. Orgán auditu, jeho spolupracujúce orgány a osoby poverené na výkon kontroly/auditu
10. Splnomocnení zástupcovia Európskej Komisie a Európskeho dvora audítorov,
11. Orgán zabezpečujúci ochranu finančných záujmov EÚ,
12. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ“.
    1. Dodávateľ sa zaväzuje predložiť elektronickú verziu podrobného rozpočtu (vo formáte MS Excel, príloha č. 2 tejto Zmluvy), v prípade zmeny rozpočtu Dodávateľ predloží zmenenú verziu v elektronickej podobe (vo formáte MS Excel).
    2. Zmluva nadobúda platnosť dňom jej podpisu oboma zmluvnými stranami.
    3. Zmluva nadobúda účinnosť v deň nasledujúci po dni doručenia výsledkov verejného obstarávania zo strany poskytovateľa NFP objednávateľovi bez negatívnych zistení (následná administratívna finančná kontrola postupov verejného obstarávania po podpise zmluvy).
    4. Dodávateľ vyjadruje podpisom tejto Kúpnej zmluvy súhlas so zverejnením svojich identifikačných údajov v rozsahu, v akom sú uvedené v záhlaví tejto zmluvy.
    5. Dodávateľ je oprávnený využiť pri realizácii dodávky subdodávateľov uvedených v prílohe č. 9.3 tejto Zmluvy (zoznam vyplní zhotoviteľ najneskôr pri podpise kúpnej zmluvy) v rozsahu údajov minimálne: Názov subdodávateľa, Adresa sídla / miesta podnikania/ Meno a priezvisko osoby oprávnenej konať za subdodávateľa, Adresa pobytu osoby oprávnenej konať za subdodávateľa, dátum narodenia osoby oprávnenej konať za subdodávateľa
    6. Dodávateľ je povinný oznámiť akúkoľvek zmenu údajov o subdodávateľovi Objednávateľovi do 5 pracovných dní od vzniku takejto skutočnosti. V prípade zmeny subdodávateľa počas trvania zmluvy medzi objednávateľom a dodávateľom je povinný dodávateľ najneskôr v deň, ktorý predchádza dňu, v ktorom má zmena subdodávateľa nastať oznámiť objednávateľovi zmenu subdodávateľa a v tomto oznámení uviesť minimálne nasledovné:
13. podiel zákazky, ktorý má v úmysle zadať subdodávateľovi, navrhovaných subdodávateľov a predmety subdodávok,
14. navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
    1. V prípade porušenia ktorejkoľvek z povinností týkajúcich sa subdodávateľov alebo ich zmeny má objednávateľ právo odstúpiť od Kúpnej zmluvy.
    2. Okamihom podpisu tejto zmluvy obidvomi zmluvnými stranami je prejavený súhlas s celým jej obsahom.
    3. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany. Dodatky nadobúdajú platnosť a účinnosť dňom ich podpísania obidvomi zmluvnými stranami.
    4. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a Európskeho spoločenstva, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný pôvodný účel zmluvy a obsah jednotlivých ustanovení zmluvy.
    5. Zmluvné vzťahy neupravené touto zmluvou sa riadia príslušnými ustanoveniami zák. č. 513/1991 Zb. Obchodného zákonníka, v znení neskorších predpisov a súvisiacich právnych predpisov Slovenskej republiky.
    6. Zmluvné strany potvrdzujú, že konali na základe slobodnej vôle, zmluva nebola uzavretá v tiesni za nápadne nevýhodných podmienok, pod nátlakom a že si zmluvu prečítali, jej obsahu porozumeli, súhlasia s ním, a na znak súhlasu ju podpisujú.
    7. Táto zmluva sa vyhotovuje v písomnej forme v 4 originálnych exemplároch, pričom každá zo zmluvných strán obdrží dva rovnopisy.
15. **PRÍLOHY** 
    1. Neoddeliteľnou súčasťou tejto zmluvy je ponuka Dodávateľa zo dňa........
    2. Rozpočet vo formáte MS Excel
    3. Zoznam subdodávateľov

V ........................, dňa ....................... V ........................, dňa...........................

*Objednávateľ: Dodávateľ:*

**Ing. Jana Žemberová**

konateľka

GERAS, s.r.o.